Source: http://docplayer.hu/4253814-Magyar-hegyi-es-terepfuto-szovetseg-versenyszabalyzata-es-versenyrendezesi-utmutatoja-2010.html
Timestamp: 2018-06-22 15:22:43
Document Index: 17446835

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

MAGYAR HEGYI- ÉS TEREPFUTÓ SZÖVETSÉG VERSENYSZABÁLYZATA ÉS VERSENYRENDEZÉSI ÚTMUTATÓJA PDF
Download "MAGYAR HEGYI- ÉS TEREPFUTÓ SZÖVETSÉG VERSENYSZABÁLYZATA ÉS VERSENYRENDEZÉSI ÚTMUTATÓJA 2010"
Enikő Judit Deákné
1 MAGYAR HEGYI- ÉS TEREPFUTÓ SZÖVETSÉG VERSENYSZABÁLYZATA ÉS VERSENYRENDEZÉSI ÚTMUTATÓJA 2010 Összeállította: Berendi Antal, Malonovits József, Stépán Zsolt, Talabér Attila Szerkesztette : Szunyogh Erika E kézikönyv összeállításánál felhasználtuk a Budapesti Atlétikai Szövetség hasonló célra készült korábbi kiadványát (1994),valamint a Magyar Atlétikai Szövetség és a Nemzetközi Hegyifutó Szövetség (WMRA) versenyszabályzatát és versenyrendezési útmutatóját.
2 ELŐSZÓ A Magyar Hegyi- és Terepfutó Szövetség kézikönyve a versenyrendezés során felmerülő problémákra kínál megoldást. A versenyeinken a Magyar Hegyifutó- és Terepfutó Szövetség (MAHFUSZ) és a Nemzetközi Hegyifutó Szövetség (WMRA) versenyszabályzata érvényes. Elérhetőségeink: Magyar Hegyi- és Terepfutó Szövetség Cím:1184 Budapest Ferenc u.56. Adószám: Bankszámlaszám: Web:www.mahfusz.hu A VERSENYSZABÁLYOK NEM ISMERETE NEM MENTESÍT A SZABÁLYOK BETARTÁSI KÖTELZETTSÉGE ALÓL!
3 MAGYAR HEGYI-ÉS TEREPFUTÓ SZÖVETSÉG VERSENYSZABÁLYZATA I. Általános értelmező rendelkezések 1. Sportoló: az a természetes személy, aki sporttevékenységet végez. 2. Sporttevékenység: sporttevékenységnek minősül a meghatározott szabályok szerint a szabadidő eltöltéseként kötetlenül vagy szervezett formában, illetve versenyszerűen végzett testedzés. 3. Versenyszerű sportoló (továbbiakban versenyző): az a természetes személy, aki a sportszövetség által kiírt szervezett vagy engedélyezett versenyrendszerben vesz részt. A versenyző vagy amatőr, vagy hivatásos sportoló. 4. Hivatásos sportoló: az a versenyző, aki jövedelemszerzési céllal, foglalkozás-szerűen folytat sporttevékenységet. Minden más versenyző 5. A Magyar Hegyi- És Terepfutó Szövetség (MAHFUSZ) a Nemzetközi Hegyifutó Szövetség (WMRA) felkérésére jött létre 2009-ben. A Magyar Hegyi- és Terepfutó Szövetség a Magyar Atlétikai Szövetség származtatott jogi személyiséggel felruházott szervezeti egysége. II. A MAHFUSZ céljai és feladatai: Céljai: 1. Az egészséges életmódra nevelés keretében a futás és a természet összhangjának megteremtése, a hegyi futás megismertetése és megkedveltetése minden korosztállyal, más sportágakhoz hasonló tömegbázis kiépítése ebben a szakágban. 2. A sportághoz tartozó sportolók részvételének elősegítése a nemzetközi versenyeken. 3. A sportág rendeltetésszerű működésének biztosítása szabályzatok kiadásával. Feladatai: 4. A Szövetség feladata a hegyi futás nemzetközi szabályaival összhangban a sportág versenyrendszerének a kialakítása, 5. a versenyrendszer alapján a hegyifutó versenyek megszervezése, 6. a versenynaptár megállapítása, a magyar bajnokság és a különböző válogató versenyek megrendezése, valamint a nemzetközi hegyifutó versenyeken való részvétel szabályainak meghatározása, 7. a magyar hegyifutó válogatott korosztályonként történő összeállítása és versenyeztetése a világversenyeken, 8. a Nemzetközi Hegyi Futó Szövetség munkájának elősegítése. A versenyzők nyilvántartása, igazolása, átigazolása, ellenőrzése tekintetében a Magyar Atlétikai Szövetség hatályos versenyszabályzatának rendelkezései az irányadók.
4 III. Az Országos Bajnokságon és a MAHFUSZ versenyeken való részvétel általános szabályai 1. A versenyek színvonalas és zavartalan megrendezése érdekében a MAHFUSZ az alábbi rendelkezések betartását írja elő: a. Sportrendezvényt (hegyifutó versenyt) csak jogi, vagy büntetlen előéletű természetes személy rendezhet. b. Hegyifutó verseny fogalmán az WMRA által-, vagy a MAHFUSZ bajnoki versenyrendszerében előírt kritériumoknak megfelelő versenyt kell érteni. c. A sportrendezvény szervezőjének felelősségéről, a szervezés feltételeiről a sport törvény rendelkezik. d. A Magyar Köztársaság területén rendezett hivatalos hegyi-és terepfutó versenyek a MAHFUSZ felügyelete és ellenőrzése alá tartoznak. Hivatalos hegyifutó versenyt rendezni csak a MAHFUSZ engedélyével, a rendezésre vonatkozó előírásainak betartásával lehet. 2. Annak érdekében, hogy a versenyek rendezése színvonalas és zavartalan legyen, a MAHFUSZ az alábbiak szükségességét írja elő a verseny rendezésre vonatkozóan: a. Hivatalos hegyi és terepfutó versenyt rendezni csak a MAHFUSZ által versenyrendezésre alkalmasnak nyilvánított, hitelesített pályán lehet. (A hitelesítésre b. vonatkozó előírásokat lásd: WMRA szabályait) c. A versenyeken jegyzőkönyvet kell vezetni és abba kell - a jegyzőkönyv vezetés szabályai szerint - rögzíteni az eredményeket. d. Versenyt csak hitelesített időmérőeszközökkel lehet lebonyolítani. 3. A versenyeken való részvétel szabályai: a. A Magyar Köztársaság területén rendezett versenyek részvételi jogosultságát a versenykiírás határozza meg. b. Bajnoki jellegű versenyeken csak az egyesületek minősített és rajtengedéllyel rendelkező versenyzői indulhatnak. c. A magyar hegyi és terep futó válogatott összeállításának szabályai A Magyar Hegyi- és Terepfutó válogatott összeállítására kizárólag a Szövetség jogosult. Nemzetközi versenyeken az általa kijelölt versenyzők jogosultak a Magyar Köztársaság válogatottjaként szerepelni. A válogatott összeállítása a következő korosztályokban történik: junior: 3 fő fiú, 2 fő leány versenyző felnőtt: 6 fő férfi, 4 fő női versenyző veterán: 4 fő férfi, 4 fő női versenyző A Szövetség az éves versenynaptárban válogató versenyeket jelöl ki, amelyek eredményét figyelembe veszi a válogatott összeállításánál. Ezen versenyek alapján, és a Magyar Köztársaság Hegyi-és Terepfutó Bajnoksága alapján 1 fő junior férfi és leány, 1 fő felnőtt férfi, 1 fő felnőtt női illetve 1 fő veterán férfi és női versenyző kerül a válogatottba, a fennmaradó helyekre az elnökség jelöli ki a válogatott tagokat, illetve a tartalékokat. 4. Nevezések a. A versenyeken (ha a versenykiírás másként nem rendelkezik) csak regisztrált sportszervezetek (SE, SC, DSK, IS, ISK) által benevezett, versenyengedéllyel és sportorvosi igazolással rendelkezı versenyzık indulhatnak. A sportszervezeti tagság tényét a versenyengedélybe bejegyzett egyesület neve alapján kell
5 megállapítani. Az engedélyt és a sportorvosi igazolást a jelentkeztető helyen be kell mutatni, ennek hiányában a sportoló nem versenyezhet. b. Nevezési díj A nevezési díjaknál a MASZ versenyszabályzatában szereplő mindenkor hatályos összeget kell irányadónak tekinteni a bajnoki versenyszámoknál. 5. Jelentkezés a. Amennyiben a versenykiírás másként nem rendelkezik, a jelentkezés a verseny kezdete előtt egy órával lezárul. b. A jelentkezés alkalmával be kell mutatni a MASZ által kiállított érvényes versenyengedélyt és sportorvosi igazolást. 6. Az Országos Bajnokság célja: a. Az adott év bajnoki címeinek eldöntése. b. Versenyalkalom biztosítása a korosztályok legjobbjai számára. 7. Az Országos Bajnokságok résztvevői a. A szakosztályok igazolt versenyzői, akik érvényes sportorvosi- és versenyengedéllyel rendelkeznek. b. Megfelelnek az adott bajnokság korosztályi követelményeinek c. Kor és nemek szerinti csoportosítása ifjúsági fiú, lány év junior fiú, lány év felnőttek férfi, női 20 év felett veterán férfi 40 év felett, női 35 év felett A korcsoport megítélésénél mindig a születési évszámot kell figyelembe venni. d. Megfelelnek az adott bajnokság nevezési feltételeinek e. Szakosztályuk a nevezési határidőig benevezte, és az adott korcsoportnak megfelelő nevezési díjat megfizette. 8. Az Országos Bajnokságok díjazása a. A bajnoki versenyszámok győztesei elnyerik a Magyar Köztársaság Hegyifutó Bajnoka címet b. Az országos Bajnokságok I-III. helyezettjei érem díjazásban részesülnek. 9. A versenyeken való indulás feltételei a. A versenyeken csak a MASZ tagegyesületeinek igazolt versenyzői, azon belül a MAHFUSZ éves tagsággal rendelkezők indulhatnak amennyiben a versenykiírás másképp nem rendelkezik. b. (bajnokságban való részvételhez a MAHFUSZ hivatalos oldaláról is letölthető éves tagnyilvántartó lap kitöltése/visszaküldés szükséges további részletek: mahfusz.hu.) Versenybíróság elnöke megkövetelheti a részvétel feltételeinek igazolását, igazolás hiányában az indulást elutasíthatja.
6 10. A versenyzők magatartása a. A versenyzőknek ismerniük kell a versenyszabályokat és a verseny feltételeit. b. Verseny közben fegyelmezetten és a versenybíróság utasításának megfelelően kell viselkedniük. c. Szabálytalan vagy fegyelmezetlen magatartás esetén a versenyszámot vezető versenybíró a versenyzőt meginti, ismételt vagy súlyos vétség esetén pedig a versenybíróság elnöke kizárhatja a versenyből. d. Azt a versenyzőt, aki feltűnő készületlenséget árul el, a versenyszámot vezető versenybíró jelentése alapján a versenybíróság elnöke az érintett versenyszámból kizárhatja. e. A versenyorvos, amennyiben indokoltnak látja, úgy a versenyzőt a további versenyzéstől eltilthatja. f. Az a versenyző, aki bármilyen ok miatt a versenyszám kezdetekor nincs a versenyszám színhelyén, nem indulhat. g. A versenyzők a versenyeken csak csapatvezetőjük útján fordulhatnak a versenybírósághoz. IV. VERSENYRENDEZÉSI ÚTMUTATÓ 1. A verseny jellege A versenyek lehetnek: a. 1. egyéni Egyéni versenyeken csak az egyéni helyezéseket döntik el. b. 2. csapat A bajnoki csapatversenyeken meghatározott létszámú, az alábbi létszámú csapatok vehetnek részt: junior: 3 fő fiú, 2 fő leány versenyző felnőtt: 3 fő férfi, 3 fő női versenyző veterán: 3 fő férfi, 3 fő női versenyző Egy egyesület több csapat is képviselhet és a csapatok a versenykiírásban közölt feltételek szerint a meghatározottnál több versenyzőt is indíthatnak. A csapatverseny helyezéseinek eldöntésénél minden esetben a kiírásnak megfelelő legjobb eredmények számítanak be a csapatversenybe. Csapatot kizárólag azonos nemű versenyzők alkothatnak, kivétel ha az adott versenykiírás másképpen rendelkezik c. 3. egyéni csapatversenyek Egyéni csapatversenyen a versenyzők eredményeit nemcsak egyénileg, hanem a csapat szempontjából is értékelni kell, a versenykiírásban meghatározott értékelési mód szerint. 2. Versenykiírás a. A versenykiírásnak a következőket kell tartalmaznia: a verseny célja, a verseny időpontja és helye, a verseny rendezőjének és a versenybíróság elnökségének megnevezése, a verseny résztvevői, a versenyszámok felsorolása, a helyezések eldöntésének módja, a nevezésekkel kapcsolatos tudnivalók (meddig és hova küldendők a nevezések stb.) intézkedés a felmerülő költségekről, tájékoztatás a díjazásról, a verseny minősítő jellegéről, a verseny esetleges egyéb feltételei (a pályarenddel kapcsolatos előírások, öltözés stb.).
7 b. A versenykiíráshoz csatolni kell a verseny időrendjét is, amelyet a versenykiírással együtt hagynak jóvá. c. Szükség esetén az időrendet a beérkezett nevezések számától függően, a versenybíróság elnökének engedélyével módosítani lehet. d. A versenybíróság elnökének nevét rá kell vezetni a versenykiírásra. 3. A versenykiírás elkészítésének szempontjai a. A verseny célja. Ebben a pontban rögzíteni kell, hogy a versenyt milyen szervezeti, vagy szakmai cél elérése érdekében rendezik. b. A verseny időpontja és helye. A versenyt rendező szerv a kiírás elkészítése előtt valamennyi érdekelttel (pályagondnokság, egyesületi elnökség, társszakosztályok vezetői stb.) köteles tisztázza, hogy az általa kívánt időpontra a kiválasztott pálya valóban rendelkezésre álljon. Mérlegelni kell, hogy a megrendezni kívánt versenyszámok lebonyolítására megfelel-e a kijelölt pálya. A kezdési időpont meghatározása függ az év- és napszaktól, az indulók várható számától és a versenyszámok időrendi összeállításától. Ügyelni kell arra, hogy hétköznapokon rendezett versenyek lehetőleg a munkaidő befejezése után kezdődjenek. c. A verseny rendezőjének és a versenybíróság elnökségének megnevezése. Közölni kell a rendező szerv nevét és címét. Fel kell tüntetni a versenybíróság elnökhelyettesének és a versenytitkár nevét, akiket erre a feladatra a rendező szerv felkért. Amennyiben mód van rá, a versenykiíráshoz célszerű csatolni a versenybíróság névsorát is. d. A verseny résztvevői. A versenyeken való indulás jogosultságát, csapatversenyek e. esetében azok különleges intézkedéseit itt kell felsorolni. Ügyelni kell arra, hogy a f. megadott feltételek egyezzenek a szabályokban előírt részvételi követelményekkel. g. Ha a verseny körülményei a versenykiírás elkészítésének idején már nagyjából ismeretesek (pálya, indulók száma stb.), akkor célszerű a versenykiíráshoz részletes időrendet csatolni. h. A helyezések eldöntésének módja. A helyezések eldöntéséről szóló szabályokat megváltoztatni, vagy más elbírálást alkalmazni nem lehet. Ki kell viszont térni ebben a pontban azokra az esetekre, ahol a szabályok többféle megoldást ismernek (pl. csapatversenynél melyik formát alkalmazzák). i. A nevezésekkel kapcsolatos tudnivalók. Feltétlenül szerepelni kell a nevezési zárlat határidejének (hónap, nap és óra megjelölésével) és a pontos címnek, ahova a j. nevezéseket be kell küldeni. A versenykiírás nyilvánosságra hozatalának legalább három héttel meg kell előznie a nevezési határidőt. Bajnoki versenyek esetén az egész versenyévadra előre kell közölni ezeket az adatokat. k. Intézkedés a felmerülı költségekről. Két fő tényezőt kell figyelembe venni. Az egyik a rendezés költségeinek viselése (ez általában a rendezı szervet terheli) és a részvétel költségei (a hazai gyakorlat szerint ez a résztvevőket terheli). l. Tájékoztatás a díjazásról. Ebben a pontban kell közölni, hogy van-e díjazás, s ha igen, mik a formái (tiszteletdíj, érem, oklevél stb.). Közöljük azt is, hogy kik részesülnek díjazásban. Törekedni kell, különösen fiatalabb korú versenyzık versenyein arra, hogy legalább az 1-3. helyezettet valamilyen formában díjazzák. m. A verseny esetleges egyéb feltételei. Ezt a rovatot a versenyt rendezı szerv mindazon lényeges dolog közlésére használhatja fel, amellyel a verseny lebonyolítását, a résztvevők részvételi lehetőségeit könnyíti vagy szabályozza (utazás, szállás, étkezés, öltözés, értéktárgyak megőrzésének rendje, bemelegítési lehetőségek, orvosi ellátás szabályozása stb.). A versenykiírás elkészítésénél ügyelni kell arra, hogy az egyértelmű, világos és a verseny valamennyi körülményére kiterjedı legyen. A versenykiírást pontosan és szabatosan, a szabályok szellemében kell megfogalmazni. Jelen versenyszabályzatban nem szabályozott kérdésekben a MASZ illetve a WMRA vonatkozó hatályos szabályai az irányadók.
A MAGYAR ATLÉTIKAI SZÖVETSÉG VERSENYSZABÁLYZATA 2015 átdolgozott rövidített kiadás Petrik Éva, Dr. Farkas Attila Erik, Gál László, Kopcsay Péter, Lengyák György, Mátraházi Imre, Spiriev Attila, Dr. Tölg-Molnár